****

РЕПУБЛИКА БЪЛГАРИЯ

Министерство на земеделието и храните

Областна дирекция „Земеделие” гр. Пазарджик

**ОБЯВЛЕНИЕ**

**За провеждане на конкурс**

**за назначаване на държавен служител**

На основание чл.10а, ал.2 от Закона за държавния служител, във връзка с чл.14, ал. 1 и ал.2 от Наредбата за провеждане на конкурсите и подбори при мобилност на държавните служители, във връзка със заповед №РД-04-54/03.04.2024 г. на директора на ОД “Земеделие” гр. Пазарджик за обявяване на конкурс за заемане на длъжността ,,Младши експерт“ в Главна Дирекция ,,Аграрно развитие“ към Областна Дирекция ,,Земеделие“ Пазарджик

І. **Минимални и специфични изисквания за длъжността** : Младши експерт в Главна Дирекция ,,Аграрно развитие“ към Областна Дирекция ,,Земеделие“ Пазарджик.

-професионален опит: не се изисква

- ранг V младши

 -минимална степен на образование – „ професионален бакалавър ”

-специфика на образованието – Аграрни науки, Хидромелиоративно строителство, Хидротехническо строителство, Хидростроителство, Надзор и експлотация на хидротехническите съоръжения, Финанси, Икономика, Хидромелиорации, Управление на водните ресурси, Архитектура и строителство.

-Познаване на нормативна уредба – Закон за сдруженията за напояване ,Закон за водите, Закон за собствеността и ползването на земеделските земи , Правилник за прилагане на закона за собствеността и ползването на земеделските земи, Закон за опазване на земеделските земи, Правилник за прилагане на закона за опазване на земеделските земи, Закон за държавния служител и Устройствен правилник на Областните дирекции ,,Земеделие“.

- умения и компетентности: аналитична и дигитална компетентност, ориентация към резултати, изграждане на отношения, познаване на заинтересуваните страни и комуникативна компетентност,

- кандидатите да отговарят на условията на чл. 7 от Закона за държавния служител.

**Начин за провеждане на конкурса:**

 Чрез решаване на тест и провеждане на интервю.

 **Необходими документи, място и срок за подаване:**

Писмено заявление за участие в конкурс, съгласно приложение № 3 към чл.17, ал.2 от от Наредбата за провеждане на конкурсите и подбори при мобилност на държавните служители ведно със следните приложения към него:

 - декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност

 -копия от документи за придобитата образователно-квалификационна степен, ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

 - копие от документите, които удостоверяват продължителността на професионалния опит;

 - други документи, свързани с изискванията за заемане на длъжносттa;

Подаването на заявлението и приложенията към него се извършва лично от всеки кандидат или чрез пълномощник.

**Място за подаване**: гр. Пазарджик, ул. „Екзарх Йосиф” № 3, ет. 4 стая 7 – Център за административно обслужване на ОД „Земеделие” гр. Пазарджик.

**Срок за подаване**: от 05.04.2024 г. до 16.04.2024 г. включително, всеки работен ден от 9,00 часа до 17, 30 часа.

Документите може да се подават и по електронен път на електронна поща **ODZG\_Pazardzhik@mzh.government.bg** , като в този случай заявлението и декларациите следва да бъдат подписани от кандидата с електронен подпис.

Общодостъпното място, където ще се обявяват списъците или други съобщения във връзка с конкурса - гр. Пазарджик, ул. „Екзарх Йосиф” № 3, ет. 4, информационното табло на ОД „Земеделие” гр. Пазарджик и на официалната интернет страница на Дирекцията.

Кратко описание на **за длъжността:** Младшият експерт в ГД ,,АР“ подпомага дейността на Директора на ОДЗ Пазарджик по контролиране дейностите по напояване на земеделските земи, вкл. надзора върху сдруженията за напояване съгласно Закона за сдруженията за напояване, на територията на област Пазарджик. Подпомага дейността на Директора на ОДЗ по осъществяване на задълженията му по ОПВВВ. Подпомага дейността на Директора на ГД,,АР“ чрез оказване на съдействие на лицата, кандидатстващи по схеми и мерки за подпомагане. Подпомагане извършването на проверки на място, свързани с контрола по схемите и мерките за подпомагане; Подпомага дейността за включване в поименните списъци предложения за проектиране и изграждане на мелиоративни и противоерозионни обекти; устройство и изграждане на инфраструктурата на земеделските територии. Участва в съставянето на документи за хидротехнически съоръжения и периодична актуализация на информацията за тяхното състояние.

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при постигнати равни крайни резултати от проведената процедура.

 Размерът на минамалната основната заплата за длъжността е  **1000 лв.**


Милена Емилова Вълчинова (Директор)
04.04.2024г. 10:51ч.
ОДЗ-Пазарджик

Електронният подпис се намира в отделен файл с название signature.txt.p7s